ai4bharat/Pralekha huggingface dataset:
সারওরসায়নমন্ত্রক
রাজ্য ও কেন্দ্রশাসিত অঞ্চল গুলির জন্য কোভিড-১৯ সম্পর্কিত মজুত দ্রব্য ব্যবস্থাপনার ক্ষেত্রে নির্দেশিকা
নতুন দিল্লি, ২৭ জুলাই, ২০২১
স্বাস্থ্য ও পরিবার কল্যাণ মন্ত্রকের পক্ষ থেকে গত ১৩ জুলাই জারি করা বিজ্ঞপ্তি অনুযায়ী রাজ্য ও কেন্দ্রশাসিত অঞ্চল গুলির জন্য কোভিড-১৯ সম্পর্কিত মজুত দ্রব্য ব্যবস্থাপনার ক্ষেত্রে নির্দেশিকা জারির কথা বলা হয়েছে। ওই নির্দেশিকা অনুযায়ী, অগ্রাধিকারের ভিত্তিতে ভবিষ্যতে ওষুধের অবিচ্ছিন্ন প্রাপ্যতা নিশ্চিত করার লক্ষ্যে প্রয়োজনীয় ক্রয় প্রক্রিয়া শুরু করার জন্য রাজ্য ও কেন্দ্রশাসিত অঞ্চল গুলিকে অনুরোধ করা হয়েছে।
জাতীয় কোভিড-১৯ টিকাদান কর্মসূচিটি বৈজ্ঞানিক এবং অতিমারি সংক্রান্ত তথ্য প্রমাণের ওপর ভিত্তি করে বিশ্ব স্বাস্থ্য সংস্থা এবং বিশ্বের সেরা অনুশীলন গুলির মাধ্যমে পরিচালিত হচ্ছে। আশা করা যায় যে ১৮ বছর ও তার বেশি বয়সের সুবিধাভোগীদের টিকাদান ২০২১ সালের ডিসেম্বরের মধ্যে সম্পূর্ণ করা যাবে।
জাতীয় টিকাদান কর্মসূচিতে স্বাস্থ্য কর্মীদের বিনামূল্যে করোনা প্রতিশোধক টিকা দেওয়া হচ্ছে। এই কর্মসূচি অনুযায়ী সামনের সারির করোনা যোদ্ধাদের পাশাপাশি ৬০, ৪৫ এবং ১৮ বছরের ঊর্ধ্বে নাগরিকদের টিকা দেওয়া হচ্ছে।
ভারত সরকার প্রযুক্তি হস্তান্তরকে সহজতর করে টিকাদান প্রক্রিয়া সুষ্ঠুভাবে সম্পন্ন করতে উদ্যোগ নিয়েছে। টিকা প্রস্তুতকারী সংস্থাগুলিকে উৎপাদন ক্ষমতা বাড়ানোর জন্য সুনির্দিষ্ট ব্যবস্থা গ্রহণ করেছে। বয়স্ক নাগরিকদের জন্য টিকার পর্যাপ্ত সরবরাহ নিশ্চিত করার জন্য আরো বেশি করে টিকা কেনার ওপর নির্দেশ জারি করেছে।
রাজ্য এবং কেন্দ্রশাসিত অঞ্চল গুলিকে টিকার ডোজ ১৫ দিনের অগ্রিম সরবরাহ করা হয়। যাতে টিকার লভ্যতা অনুযায়ী পরিকল্পনা করা যায় এবং সুবিধাভোগীদের টিকা দেওয়া যায়।
লোকসভায় আজ এক প্রশ্নের উত্তরে কেন্দ্রীয় শাড়ও রসায়ন মন্ত্রী শ্রী মন্সুখ মানডেভিয়া এই তথ্য জানিয়েছেন।
CG/ SB
(Visitor Counter : 121
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৭৯ কোটি ৫৮ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৫ কোটি ৪৩ লক্ষেরও বেশি টিকার ডোজ রয়েছে এবং ১৫ লক্ষেরও বেশি টিকার ডোজ সরবরাহ করা হবে
নয়াদিল্লি, ২০ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে। দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে, যাতে আগেভাগেই টিকাকরণের পরিকল্পনা করা যায়।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৭৯ কোটি ৫৮ লক্ষ ৭৪ হাজার ৩৯৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৫ কোটি ৪৩ লক্ষ ৪৩ হাজার ৪৯০টি ডোজ হাতে রয়েছে। এছাড়াও, আরও ১৫ লক্ষ ৫১ হাজার ৯৪০টি ডোজ শীঘ্রই সরবরাহ করা হবে।
CG/BD/SB
(Visitor Counter : 167
প্রধানমন্ত্রীরদপ্তর
ভক্তদের তীর্থক্ষেত্র পরিষ্কার রাখার মানসিকতার প্রশংসা করেছেন প্রধানমন্ত্রী
নতুনদিল্লি, ৩oশে মে, ২০২২
প্রধানমন্ত্রী শ্রী নরেন্দ্র মোদী তীর্থক্ষেত্র পরিষ্কার রাখার জন্য ভক্তদের ক্রমবর্ধমান মানসিকতার প্রশংসা করেছেন।
প্রধানমন্ত্রী, উত্তরাখন্ডের মুখ্যমন্ত্রী শ্রী পুষ্কর সিং ধামীর এক ট্যুইট বার্তায় এই প্রতিক্রিয়া জানান। উত্তরাখন্ডের মুখ্যমন্ত্রী ওই ট্যুইট বার্তায় বলেছেন, মন কি বাত অনুষ্ঠানে আমাদের তীর্থস্থানগুলি পরিচ্ছন্ন রাখার যে আহ্বান প্রধানমন্ত্রী জানান, তারপর ভক্তদের মধ্যে তীর্থস্থান পরিষ্কার রাখার উদ্যোগ দেখা দিয়েছে।
প্রধানমন্ত্রী তাঁর ট্যুইটবার্তায় বলেছেন, “তীর্থক্ষেত্রগুলি পরিষ্কার রাখার যে উদ্যোগ ভক্তরা নিয়েছেন, তা অনুপ্রেরণাদায়ক”।
CG/CB/
(
মন্ত্রিসভারঅর্থনৈতিকবিষয়সংক্রান্তকমিটি
২০২০ সালে নারকেলের শুকনো শাঁসের ন্যূনতম সহায়ক মূল্যে কেন্দ্রীয় মন্ত্রিসভার অনুমোদন
নয়াদিল্লি, ১৩ মার্চ, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার আর্থিক বিষয় সংক্রান্ত কমিটির বৈঠকে ২০২০ সালে নারকেলের শুকনো শাঁসের ন্যূনতম সহায়ক মূল্য নির্ধারণের অনুমোদন দেওয়া হয়েছে।
মোটামুটি ভালো মানের নারকেলের শাঁসের ন্যূনতম সহায়ক মূল্য এই সময়ে ক্যুইন্টাল পিছু বাড়িয়ে ৯,৯৬০ টাকা করা হয়েছে। ২০১৯ সালে এর মূল্য ছিল ৯,৫২১ টাকা। অন্য এক রকমের শুকনো শাঁস, বল কোপরার ন্যূনতম সহায়ক মূল্য চলতি মরশুমে ক্যুইন্টাল পিছু ১০,৩০০ টাকা ধার্য করা হয়েছে। ২০১৯ সালে এর দাম ছিল ৯,৯২০ টাকা। কৃষি-ভিত্তিক ব্যয় ও মূল্য সংক্রান্ত কমিশনের  পরামর্শক্রমে এই দাম নির্ধারিত হয়েছে। এর ফলে, ২০২২ সালের মধ্যে কৃষকদের আয় দ্বিগুণ করার লক্ষ্যে এগোনো যাবে।
ন্যাশনাল এগ্রিকালচারাল কো-অপারেটিভ মার্কেটিং ফেডারেশন অফ ইন্ডিয়া লিমিটেড  ও ন্যাশনাল কো-অপারেটিভ কনজিউমার ফেডারেশন অফ ইন্ডিয়া লিমিটেড  সহায়ক মূল্য প্রদানের ক্ষেত্রে কেন্দ্রীয় নিয়ামক সংস্থা হিসেবে কাজ করবে।
গত বছর তামিলনাড়ুতে কৃষকরা যখন ফসলের ন্যায্য দাম পাচ্ছিলেন না, তখন কেন্দ্র ন্যূনতম সহায়ক মূল্যের মাধ্যমে তাঁদের থেকে ফসল কিনে নেয় যার ফলে এই কৃষকরা উপকৃত হয়েছিলেন। বিশ্বে নারকেলের শুকনো শাঁস উৎপাদনে ভারত প্রথম।
CG/CB/DM
(Visitor Counter : 94
যুবওক্রীড়াবিষয়কমন্ত্রক
২০২২ সালের বিভিন্ন ক্রীড়া পুরস্কারের জন্য কেন্দ্রীয় ক্রীড়া ও যুব বিষয়ক মন্ত্রক আবেদনপত্র আহ্বান করেছে
নয়াদিল্লি, ২৭ অগাস্ট, ২০২২
দেশে ক্রীড়া প্রতিভার স্বীকৃতি দিতে মেজর ধ্যানচাঁদ খেলরত্ন পুরস্কার দেওয়া হয়। অনবদ্য ক্রীড়া নৈপুণ্য প্রদর্শনের জন্য খেলোয়াড়রা অর্জুন পুরস্কার পেয়ে থাকেন। আন্তর্জাতিক ক্ষেত্রে গুরুত্বপূর্ণ ক্রীড়া প্রতিযোগিতায় যাঁরা পদক জেতেন, তাঁদের প্রশিক্ষকদের দ্রোণাচার্য পুরস্কার দেওয়া হয়। ক্রীড়া জগতে গুরুত্বপূর্ণ অবদান রাখার জন্য ধ্যানচাঁদ পুরস্কার প্রদান করা হয়। খেলাধূলায় যেসব কর্পোরেট সংস্থা বা ব্যক্তি বিশেষ উৎসাহ যোগান, তাঁদের উদ্যোগের স্বীকৃতি হিসাবে রাষ্ট্রীয় খেল প্রোৎসাহন পুরস্কার দেওয়া হয়। আন্তঃবিশ্ববিদ্যালয় ট্যুর্নামেন্টগুলিতে সার্বিকভাবে ভালো ফল করার জন্য মৌলানা আব্দুল কালাম আজাদ ট্রফি প্রদান করা হয়।
কেন্দ্রীয় ক্রীড়া ও যুব বিষয়ক মন্ত্রক এইসব পুরস্কার প্রদানের জন্য আবেদনপত্র আহ্বান করেছে। www.yas.nic.in – এই ওয়েবসাইটে আবেদনপত্রের ফর্ম আপলোড করতে হবে। এ বিষয়ে ইন্ডিয়ান অলিম্পিক অ্যাসোসিয়েশন, স্পোর্টস্ অথরিটি অফ ইন্ডিয়া, জাতীয় স্তরে স্বীকৃত ক্রীড়া সংগঠন এবং রাজ্য ও কেন্দ্রশাসিত অঞ্চলগুলিকে প্রয়োজনীয় তথ্য জানানো হয়েছে।
যোগ্য ক্রীড়া ব্যক্তিত্ব, প্রশিক্ষক, বিভিন্ন সংগঠন ও বিশ্ববিদ্যালয়গুলির কাছ থেকে পুরস্কারের জন্য আবেদনপত্র চাওয়া হয়েছে। dbtyas-sports.gov.in পোর্টালে কোনও সুপারিশ ছাড়াই আবেদন করা যাবে। যদি অনলাইনে আবেদন করতে কোনও সমস্যা হয়, তা হলে ক্রীড়া দপ্তরে section.sp4-moyas[at]gov[dot]in – এখানে ই-মেল করুন অথবা যে কোনও কাজের দিন সকাল ৯টা থেকে বিকেল ৫টা ৩০ মিনিটের মধ্যে 011-2338 7432 নম্বরে ফোন করে বিস্তারিত জানতে পারবেন। ২০ সেপ্টেম্বর রাত ১১টা ৫৯ মিনিটের মধ্যে দরখাস্ত পাঠাতে হবে। এরপর, কোনও আবেদনপত্রই বিবেচিত হবে না।
PG/CB/SB
(Visitor Counter : 373
শিল্পওবাণিজ্যমন্ত্রক
থাইল্যান্ডে আয়োজিত নবম আঞ্চলিক সবাঙ্গিন অর্থনৈতিক অংশীদারিত্ব আন্তঃ মন্ত্রী পর্যায়ের অধিবেশনে যোগ দেবেন পীযুষ গোয়েল
নয়াদিল্লি, ১০ অক্টোবর, ২০১৯
থাইল্যান্ডের ব্যাঙ্ককে আগামী ১১ ও ১২ই অক্টোবর নবম আঞ্চলিক সবাঙ্গিন অর্থনৈতিক অংশীদারিত্ব আন্তঃ মন্ত্রী পর্যায়ের অধিবেশনের আয়োজন করা হয়েছে। এই অধিবেশনে যোগ দেবেন কেন্দ্রীয় বাণিজ্য ও শিল্পমন্ত্রী পীযুষ গোয়েল। ব্যাঙ্ককে চলতি বছরে ৪ঠা নভেম্বর থার্ড লিডার সামিটের আয়োজন করা হয়েছে। তার আগে এটি শেষ মন্ত্রী পর্যায়ের বৈঠক অনুষ্ঠিত হতে চলেছে। প্রধানমন্ত্রী নরেন্দ্র মোদী ব্যাঙ্ককে থার্ড লিডার সামিটে অংশ নিতে পারেন। এই নবম আঞ্চলিক সর্বাঙ্গিন অর্থনৈতিক অংশীদারিত্ব আন্তঃ মন্ত্রী পর্যায়ের অধিবেশনের শেষ বেশকিছু গুরুত্বপূর্ণ সিদ্ধান্ত নেওয়া হতে পারে।
ভিয়েতনামে এ বছরে ১৯ থেকে ২৭ সেপ্টেম্বর আঞ্চলিক সর্বাঙ্গিন অর্থনৈতিক অংশিদারিত্বের ২৮তম রাউন্ডে বেশ কিছু বিষয় নিয়ে আলোচনা হয়। এই রাউন্ডে অংশগ্রহণকারী বাণিজ্যিক আলোচনা কমিটির শীর্ষ আধিকারিকরা বাণিজ্য পরিষেবা, বিনিয়োগ, ইলেকট্রনিক কমার্স এবং বাণিজ্যের বিভিন্ন নিয়ম-কানুন নিয়ে আলোচনা করেন এবং এবিষয়ে গুরুত্বপূর্ণ সিদ্ধান্ত গ্রহণ করেন।
ব্যাঙ্ককে অক্টোবরে আয়োজিত এই মন্ত্রীপর্যায়ের বৈঠকে ৪ঠা নভেম্বর থার্ড লিডার সামিটের প্রস্তুতি নিয়ে আলোচনা হবে। কেন্দ্রীয় বাণিজ্য ও শিল্পমন্ত্রী পীযূষ গোয়েল এই অধিবেশনে যোগ দেওয়ার পাশাপাশি জাপান, সিঙ্গাপুর, চীন, অস্ট্রেলিয়া এবং নিউজিল্যান্ডের বাণিজ্য মন্ত্রীদের সঙ্গে দ্বিপাক্ষিক বৈঠক করবেন। এর একইসঙ্গে তিনি ভারতের শিল্পক্ষেত্রে বিনিয়োগের বিষয় নিয়েও আলোচনা করবেন। এছাড়াও তিনি একাধিক আন্তঃ মন্ত্রীপর্যায়ের বৈঠকে সভাপতিত্ব করবেন। বিভিন্ন দেশের মন্ত্রী এবং তাঁদের আধিকারিকদের সঙ্গেও বৈঠকের কর্মসূচি রয়েছে শ্রী গোয়েলের।
উল্লেখ্য, ২০১৩ সালের আগেই আঞ্চলিক সবাঙ্গিন অর্থনৈতিক অংশীদারিত্ব বিষয়ে আলোচনা শুরু হয়। এর মূল উদ্দেশ্যই হল আশিয়ান এবং আশিয়ানের সঙ্গে মুক্ত বাণিজ্য চুক্তিবদ্ধ দেশগুলির মধ্যে অর্থনৈতিক বিষয়ে আলোচনা চালিয়ে যাওয়া।
CG/SS/NS
(Visitor Counter : 85
প্রধানমন্ত্রীরদপ্তর
রানি ভেলু নাচিয়ারের জন্মবার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী রানি ভেলু নাচিয়ারের জন্মবার্ষিকীতে তাঁকে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন –
“সাহসী রানি ভেলু নাচিয়ারকে তাঁর জন্মবার্ষিকীতে শ্রদ্ধা জানাই। তিনি তাঁর প্রজাদের ন্যায় সুনিশ্চিত করার জন্য গুরুত্বপূর্ণ ভূমিকা পালন করতেন। তিনি ঔপনিবেশিক শক্তির বিরুদ্ধে লড়াই করেছিলেন। এছাড়াও তিনি সমাজকল্যাণে সক্রিয় ছিলেন। তাঁর সাহস আগামী প্রজন্মের মানুষকে অনুপ্রাণিত করবে।”
(PG/CB/DM/
প্রতিরক্ষামন্ত্রক
সীমা সড়ক সংস্থা বিআরও অরুণাচল প্রদেশে প্রবল বৃষ্টিতে ক্ষতিগ্রস্ত ইয়ারলুং- লামাং সড়ক যোগাযোগ ব্যবস্থা পুনরুদ্ধার করেছে
নতুন দিল্লি, ৩১ জুলাই, ২০২১
সীমা সড়ক সংস্থা, বর্ডার রোড অর্গানাইজেশন অরুণাচল প্রদেশের
শি ইয়োমি জেলায় বৃষ্টিতে ক্ষতিগ্রস্ত ইয়ারলুং- লামাং সড়ক যোগাযোগের কাজ পুনরুদ্ধার করেছে। জুলাই মাসের ২৬- ২৭ পর্যন্ত এই কাজ শেষ হয়েছে। অবিরাম বৃষ্টির ফলে এই রাস্তাটি একাধিক স্থানে ধ্বস নেমে ছিল।
অরুণাচল প্রদেশের ব্রাহ্মণ্যক প্রকল্পের সঙ্গে যুক্ত ইঞ্জিনিয়ার, টাস্কফোর্স এবং বিপর্যয় মোকাবিলা বাহিনীর সদস্যরা বিভিন্ন ধরনের সাজ-সরঞ্জাম যেমন, জেসিবি, ডোজার, এক্সকাভেটর প্রভৃতি নিয়ে রাস্তা উদ্ধারের কাজে নেমে পড়েন। প্রতিকূল আবহাওয়া সত্বেও সীমা সড়ক সংস্থার ৫০ জন কর্মী ২৪ ঘন্টা একনাগাড়ে কাজ চালিয়ে যান।
গত ২৭ জুলাই রাস্তা পুনরুদ্ধারের কাজ শেষ হলে পথচারী এবং সশস্ত্রবাহিনীর জন্য তা খুলে দেওয়া হয়। যাতে সামনে মোতায়েন থাকা সৈন্য বাহিনীর কাছে রেশন সহ চিকিৎসা ও অন্যান্য জরুরি পরিষেবা পৌঁছে দেওয়া যায়। এরপর ২৮ জুলাই ওই রাস্তাতে হালকা যানবাহন চলাচল শুরু করা হয়। তবে, ৩ আগস্টের মধ্যে ওই রাস্তায় সম্পূর্ণ সংযোগ স্থাপন করা সম্ভব হবে।
CG/ SB
(Visitor Counter : 135
রাষ্ট্রপতিরসচিবালয়
ডঃ জাকির হুসেনের জন্মবার্ষিকীতে পুষ্পস্তবক অর্পণ রাষ্ট্রপতির
নয়াদিল্লি, ০৮ ফেব্রুয়ারি, ২০২২
রাষ্ট্রপতি শ্রী রাম নাথ কোবিন্দ, আজ  রাষ্ট্রপতি ভবনে দেশের প্রাক্তন রাষ্ট্রপতি ডঃ জাকির হুসেনের জন্মবার্ষিকীতে পুষ্পস্তবক অর্পণ করে শ্রদ্ধা জানিয়েছেন।
CG/SS/SB
(Visitor Counter : 95
স্বরাষ্ট্র মন্ত্রক
স্বাধীনতা দিবসের পুলিশ পদকে সম্মানিত পশ্চিমবঙ্গের ২৪ জন পুলিশকর্মী
নয়াদিল্লি, ১৪ আগস্ট, ২০১৮
এ বছর স্বাধীনতা দিবস উপলক্ষে পুলিশ পদকে সম্মানিত করা হয়েছে ৯৪২ জন পুলিশকর্মীকে। সাহসিকতার জন্য রাষ্ট্রপতির পুলিশ পদকে পুরস্কৃত হয়েছেন দু’জন, সাহসিকতার জন্য পুলিশ পদকে ১৭৭ জন এবং বিশিষ্ট সেবার জন্য রাষ্ট্রপতির পুলিশ পদক পেলেন ৮৮ জন কর্মী। অন্যদিকে, কর্মরত অবস্থায় বিশেষ মেধার স্বীকৃতিতে পুরস্কৃত করা হয়েছে ৬৭৫ জন পুলিশকর্মীকে। পশ্চিমবঙ্গ থেকে বিশিষ্ট সেবার জন্য রাষ্ট্রপতির পুলিশ পদকে সম্মানিত হয়েছেন দু’জন কর্মী এবং কাজে মেধা ও বুদ্ধির পরিচয় দেওয়ার জন্য পুলিশ পদকে পুরস্কৃত হয়েছেন ২২ জন কর্মী।
এ সম্পর্কিত বিশদ ও বিস্তারিত তথ্য পাওয়া যাবে http://pibphoto.nic.in/documents/rlink/2017/aug/p201781401.pdf; http://pibphoto.nic.in/documents/rlink/2017/aug/p201781402.pdf; http://pibphoto.nic.in/documents/rlink/2017/aug/p201781403.pdf;
CG/SKD/DM/….
(Visitor Counter : 43
ইস্পাতমন্ত্রক
পরিবর্তিত পরিস্হিতির সঙ্গে কর্পোরেট সংস্হাগুলিকে মানিয়ে চলার পরামর্শ ফগন সিং কুলস্তের
নয়াদিল্লি, ০২ অগাস্ট, ২০১৯
ইস্পাত দপ্তরের প্রতিমন্ত্রী শ্রী ফগন সিং কুলস্তে কর্পোরেট কমিউনিকেশন অর্থাৎ জনসংযোগের ক্ষেত্রে নতুন নতুন প্রযুক্তি ব্যবহারের ওপর জোর দিয়েছেন। তিনি বলেছেন, বিশ্ব অর্থনীতি আজ কঠিন সময়ের মধ্যে দিয়ে যাচ্ছে। এই অবস্হায় যেসমস্ত সংস্হাগুলি পরিবর্তিত পরিস্হিতির সঙ্গে মানিয়ে চলতে পারবে না, তাদের পক্ষে টিকে থাকা অসম্ভব। মন্ত্রী জনসংযোগ আধিকারিক ও বিশেষজ্ঞদের আরও সতর্ক ও পরিশ্রমী হওয়ার পরামর্শ দিয়েছেন। তিনি বলেন, কৃত্রিম মেধার জন্য বিগ ডাটা ও ডিজিটাল ব্যবস্হা শুধু অর্থনীতিকেই নয়, ব্যবসা-বাণিজ্যকেও নতুন উচ্চতায় পৌঁছে দিয়েছে। নতুন দিল্লিতে ‘স্কোপ’ কর্পোরেট কমিউনিকেশন সামিটের উদ্বোধনী অনুষ্ঠানে শ্রী কুলস্তে ভাষণ দিচ্ছিলেন। তিনি বলেন, সমন্বিত উন্নয়নের ক্ষেত্রে রাষ্ট্রায়ত্ত্ব সংস্হাগুলি অগ্রণী ভূমিকা নিয়ে থাকে। বর্তমান সময়ে কর্পোরেট দুনিয়া তাদের অংশিদারদের থেকেও বেশি দায়বদ্ধ। তাই এরা সমন্বায়কের ভূমিকা পালন করে। সেই কারণে কর্পোরেট সংস্হার কাজকর্ম আরও স্বচ্ছ এবং নীতি নির্ধারিত হতে হবে বলে তিনি মন্তব্য করেন।
মন্ত্রী এই অনুষ্ঠানে জনসংযোগের ওপর ম্যাগাজিন, ‘ক্যালাইডোস্কোপ’-এর বিশেষ সংস্করণটি প্রকাশ করেন। ‘বিঘ্নিত সময়ে জনসংযোগ-উদ্ভাবনী সমাধান’ শীর্ষক জনসংযোগ সংক্রান্ত দু-দিনের এই সম্মেলন আয়োজন করেছিল স্কোপ নামক সংস্হাটি। সম্মেলনে জনসংযোগের ক্ষেত্রে ডিজিটাল ব্যবস্হাপনা, সংস্হার ব্র্যান্ড তৈরিতে কর্পোরেট সামাজিক দায়বদ্ধতা-সহ বিভিন্ন অভিজ্ঞতা নিয়ে আলোচনা হয়। রাষ্ট্রায়ত্ত্ব সংস্হাগুলি সহ বিভিন্ন প্রতিষ্ঠানের থেকে অংশগ্রহণকারীরা এই সম্মেলনে যোগ দিয়েছে।
SSS/CB/NS
(Visitor Counter : 108
প্রধানমন্ত্রীরদপ্তর
প্রধানমন্ত্রী : চেন্নাই বিমানবদরের অত্যাধুনিক ইন্টিগ্রেটেড টার্মিনাল বিল্ডিংটি চেন্নাইয়ের পরিকাঠামোর একটি গুরুত্বপূর্ণ অঙ্গ হবে
নয়াদিল্লি, ৬ এপ্রিল, ২০২৩
প্রধানমন্ত্রী শ্রী নরেন্দ্র মোদী বলেছেন যে চেন্নাই বিমানবন্দরের নতুন অত্যাধুনিক ইন্টিগ্রেটেড টার্মিনাল বিল্ডিংটি চেন্নাইয়ের পরিকাঠামোর একটি গুরুত্বপূর্ণ অংশ হবে। শ্রী মোদী আরও বলেছেন যে এটি যোগাযোগ বৃদ্ধি করবে এবং স্থানীয় অর্থনীতিকেও সাহায্য করবে।
একটি ট্যুইটে অসামরিক বিমান পরিবহণ মন্ত্রক জানিয়েছে যে চেন্নাই বিমানবন্দরে নতুন অত্যাধুনিক ইন্টিগ্রেটেড টার্মিনাল বিল্ডিং-এর প্রথম পর্যায়ের উদ্বোধন করবেন মাননীয় প্রধানমন্ত্রী শ্রী নরেন্দ্র মোদী ২০২৩-এর ৮ এপ্রিল।
অসামরিক বিমান পরিবহণ মন্ত্রকের ট্যুইটের জবাবে প্রধানমন্ত্রী ট্যুইট করে বলেছেন :
“এটি চেন্নাইয়ের পরিকাঠামোয় গুরুত্বপূর্ণ সংযোজন হয়ে উঠবে। এতে যোগাযোগ বৃদ্ধি পাবে এবং স্থানীয় অর্থনীতিও উপকৃত হবে।”
PG/AP/DM
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৪ আগষ্ট, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৫৩.৬১ কোটি টিকা দেওয়া হয়েছে
দেশে এ পর্যন্ত ৩,১৩,৩৮,০৮৮ জন সুস্থ হয়ে উঠেছেন
বর্তমানে সুস্থতার হার ৯৭.৪৫ শতাংশ
গত ২৪ ঘন্টায় ৩৫,৭৪৩ জন সুস্থ হয়ে উঠেছেন
গত ২৪ ঘন্টায় ৩৮,৬৬৭ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৮৭,৬৭৩
মোট আক্রান্তের চেয়ে সক্রিয়ভাবে আক্রান্তের হার ১.২১ শতাংশ
সাপ্তাহিক ভিত্তিতে আক্রান্তের হার ৫ শতাংশের নিচে, বর্তমানে যা ২.০৫ শতাংশ
দৈনিক আক্রান্তের হার ১.৭৩ শতাংশ যা বিগত ১৯ দিন ধরে ৩ শতাংশের নিচে অব্যাহত রয়েছে
এ পর্যন্ত ৪৯.১৭ কোটি নমুনা পরীক্ষা করা হয়েছে
CG/ SB
(
প্রধানমন্ত্রীরদপ্তর
শুভ জন্মাষ্টমী উপলক্ষে দেশবাসীকে শুভেচ্ছা জানিয়েছেন প্রধানমন্ত্রী
নতুনদিল্লি, ১১ আগস্ট, ২০২০
প্রধানমন্ত্রী, শ্রী নরেন্দ্র মোদী শুভ জন্মাষ্টমী উপলক্ষে দেশবাসীকে শুভেচ্ছা জানিয়েছেন।
এক টুইট বার্তায় প্রধানমন্ত্রী বলেছেন, “সকল দেশবাসীর কাছে জন্মাষ্টমীর অনেক অনেক শুভেচ্ছা। শ্রী কৃষ্ণ দীর্ঘজীবী!
শুভ জন্মাষ্টমী উপলক্ষে শুভেচ্ছা। জয় শ্রী কৃষ্ণ!”
CG/CB
(
কৃষিমন্ত্রক
ক্ষুদ্র সেচ তহবিল থেকে সুদ ছাড়
নয়াদিল্লি, ২০ নভেম্বর, ২০২০
নাবার্ডের সঙ্গে ৫ হাজার কোটি টাকার ক্ষুদ্র সেচ তহবিল ২০১৯-২০ থেকে চালু হয়েছে। ক্ষুদ্র এই সেচ তহবিলের উদ্দেশ্যই হল ক্ষুদ্র কৃষিসেচ ব্যবস্থার সম্প্রসারণের জন্য ঋণ গ্রহণে সুদ ছাড়ের সুবিধা দেওয়া। প্রধানমন্ত্রী কৃষি সিঁচাই যোজনার 'প্রতি জলবিন্দুতে অধিক শস্য' কর্মসূচির আওতায় যে সমস্ত সুযোগ-সুবিধা পাওয়া যায় তার পাশাপাশি ক্ষুদ্র কৃষিসেচ ব্যবস্থায় উৎসাহদানে এবং ক্ষুদ্র কৃষিসেচ ক্ষেত্রে উদ্ভাবনমূলক কর্মসূচি গ্রহণে এই তহবিল থেকে সহায়তা দেওয়া হয়। কৃষকদের ক্ষুদ্র কৃষিসেচ ব্যবস্থা কার্যকর করতে উৎসাহিত করার জন্যই প্রধানমন্ত্রী কৃষি সিঁচাই যোজনা শুরু করা হয়েছে।
ক্ষুদ্র কৃষিসেচ তহবিলের স্টিয়ারিং কমিটি গুজরাটের জন্য ৭৬৪ কোটি ১৩ লক্ষ টাকা, তামিলনাড়ুর জন্য ১,৩৫৭ কোটি ৯৩ লক্ষ টাকা, অন্ধ্রপ্রদেশের জন্য ৬১৬ কোটি ১৩ লক্ষ টাকা, পশ্চিমবঙ্গের জন্য ২৭৬ কোটি ৫৫ লক্ষ টাকা, হরিয়ানার জন্য ৭৯০ কোটি ৯৪ লক্ষ টাকা, পাঞ্জাবের জন্য ১৫০ কোটি টাকা এবং উত্তরখাণ্ডের জন্য ১৫ কোটি ৬৩ লক্ষ টাকা মিলিয়ে মোট ৩,৯৭১ কোটি ৩১ লক্ষ টাকার ঋণ সহায়তা মঞ্জুর করেছে।
নাবার্ড ইতিমধ্যেই ক্ষুদ্র কৃষিসেচ ব্যবস্থা গড়ে তোলার জন্য হরিয়ানা, তামিলনাড়ু ও গুজরাটকে ৬৫৯ কোটি ৭০ লক্ষ টাকার ঋণ সহায়তা দিয়েছে। এর ফলে, নাবার্ডের পক্ষ থেকে অন্ধ্রপ্রদেশকে ১১৬ কোটি ১৩ লক্ষ টাকা, তামিলনাড়ুকে ৯৩৭ কোটি ৪৭ লক্ষ টাকা, হরিয়ানাকে ২১ কোটি ৫৭ লক্ষ টাকা এবং গুজরাটকে ১৭৯ কোটি ৪৩ লক্ষ টাকা মিলিয়ে মোট ১,৭৫৪ কোটি ৬০ লক্ষ টাকা ঋণ সহায়তা ইতিমধ্যেই প্রদান করেছে।
প্রধানমন্ত্রীরদপ্তর
বিশিষ্ট বাংলা সঙ্গীত শিল্পী গীতশ্রী সন্ধ্যা মুখোপাধ্যায়ের প্রয়াণে প্রধানমন্ত্রীর শোক প্রকাশ
নয়াদিল্লি, ১৫ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী বিশিষ্ট বাংলা সঙ্গীত শিল্পী গীতশ্রী সন্ধ্যা মুখোপাধ্যায়ের প্রয়াণে গভীর শোক প্রকাশ করেছেন।
একগুচ্ছ ট্যুইট বার্তায় প্রধানমন্ত্রী বলেছেন, “গীতশ্রী সন্ধ্যা মুখোপাধ্যায়ের প্রয়াণে আমরা সকলে শোকাহত। আমাদের সাংস্কৃতিক জগতের অপূরণীয় ক্ষতি হল। আগামী প্রজন্মও তাঁর সুরেলা কন্ঠে আবিষ্ট হবে। শোকের এই মুহূর্তে তাঁর পরিবার পরিজন ও গুণমুগ্ধদের সমবেদনা জানাই। ওঁ শান্তি”।
CG/CB/SB
(
সড়কপরিবহণওমহাসড়কমন্ত্রক
যানবাহনের জ্বালানী হিসাবে হাইড্রোজেন মিশ্রিত প্রাকৃতিক গ্যাসকে  ব্যবহারের বিষয়ে জনগণের কাছ থেকে পরামর্শ আহ্বান কেন্দ্রীয় সড়ক পরিবহন ও মহাসড়ক মন্ত্রকের
নতুন দিল্লি, ২৩ জুলাই, ২০২০
কেন্দ্রীয় সড়ক পরিবহন ও মহাসড়ক মন্ত্রক যানবাহনের জ্বালানী হিসাবে হাইড্রোজেন মিশ্রিত প্রাকৃতিক গ্যাসকে  ব্যবহারের বিষয়ে সাধারণ জনগণের পাশাপাশি সংশ্লিষ্ট সকল পক্ষের কাছ থেকে পরামর্শ এবং মতামত আহ্বান করেছে।
এ জন্য, গত ২২ জুলাই ৪৬১সরকারি বিধির আওতায় ১৯৭৯সালের কেন্দ্রীয় মোটরযান আইনের সংশোধনী প্রস্তাবের বিষয়ে একটি বিঞ্জপ্তি প্রকাশ করা হয়েছে।
দেশে যানবাহনে সবুজ জ্বালানী ব্যবহারের বিষয়ে প্রচারের উদ্দেশ্যে মন্ত্রক এই উদ্যোগ নিয়েছে।
এই বিঞ্জপ্তি প্রকাশিত হওয়ার তারিখ থেকে ৩০ দিনের মধ্যে এই বিষয়ে পরামর্শ এবং মতামত নীচের ঠিকানায় প্রেরণ করা যাবে। ঠিকানাটি হল- কেন্দ্রীয় সড়ক পরিবহন ও মহাসড়ক মন্ত্রক,পরিবহন ভবন,পার্লামেন্ট স্ট্রিট, নতুন দিল্লি-১০০০১।
https://mail.google.com/mail/u/0/h/276i6b2b54p3/?&cs=wh&v=b&to=jspb-morth[at]gov[dot]in
ইমেলের মাধ্যমেও মতামত জানানো যাবে।
(CG/SS
প্রধানমন্ত্রীরদপ্তর
প্রধানমন্ত্রী ফিটনেসের ব্যাপারে প্রবল উৎসাহী ব্যক্তিদের সঙ্গে মতবিনিময় করবেন
ফিট ইন্ডিয়া অভিযানের প্রথম বার্ষিকী উপলক্ষে ফিট ইন্ডিয়া ডায়লগ আয়োজন করা হচ্ছে
নয়াদিল্লি, ২২ সেপ্টেম্বর, ২০২০
এক অভিনব উদ্যোগের অঙ্গ হিসেবে প্রধানমন্ত্রী শ্রী নরেন্দ্র মোদী আগামী ২৪ তারিখ ফিট ইন্ডিয়া অভিযানের প্রথম বার্ষিকী উদযাপন উপলক্ষে দেশের সাধারণ নাগরিক সহ ফিটনেসের ব্যাপারে প্রবল উৎসাহী এমন কয়েকজন ব্যক্তির সঙ্গে অনলাইনে ফিট ইন্ডিয়া ডায়লগ অনুষ্ঠানে মতবিনিময় করবেন।
এই মতবিনিময় অনুষ্ঠানে ফিটনেসের ব্যাপারে নজির স্থাপন করেছেন এমন কয়েকজন ব্যক্তিত্বও তাঁদের ফিটনেস সংক্রান্ত বিভিন্ন উপদেশ ও পরামর্শ সকলের সঙ্গে ভাগ করে নেবেন। এমনকি, প্রধানমন্ত্রীও ফিটনেস এবং সুস্বাস্থ্যের ব্যাপারে তাঁর চিন্তাভাবনা জনসমক্ষে তুলে ধরবেন। অনলাইন এই মতবিনিময় অনুষ্ঠানে ফিটনেসের দিক থেকে নজির সৃষ্টিকারী যে সমস্ত ব্যক্তি অংশগ্রহণ করবেন তাঁদের মধ্যে রয়েছেন বিরাট কোহলি, মিলিন্দ সোমন, ঋতুজা দিভেকর প্রমুখ।
কোভিডের সময় ফিটনেস দৈনন্দিন জীবনের অন্যতম গুরুত্বপূর্ণ অঙ্গ হয়ে উঠেছে। তাই এই মতবিনিময় অনুষ্ঠানে পুষ্টি সার্বিক কল্যাণ এবং ফিটনেস সংক্রান্ত বিভিন্ন বিষয় নিয়ে অর্থবহ আলোচনা হবে।
জনগণের আন্দোলন হিসেবে প্রধানমন্ত্রীর মস্তিষ্কপ্রসূত ফিট ইন্ডিয়া ডায়লগ বা মতবিনিময় ভারতকে একটি ফিট বা সুস্থ-সবল রাষ্ট্রে পরিণত করতে প্রয়োজনীয় পরিকল্পনা প্রণয়নের ক্ষেত্রে সাধারণ মানুষকে সামিল করার এক অভিনব প্রয়াস। ফিট ইন্ডিয়া অভিযানের মূল উদ্দেশ্যই ছিল সাধারণ মানুষকে স্বতঃস্ফূর্তভাবে, সহজ-সরল উপায়ে এবং ব্যয়সাশ্রয়ী পন্থার মাধ্যমে ফিট থাকার ব্যাপারে সচেতন করে তোলা ও দৈনন্দিন জীবনের গুরুত্বপূর্ণ অঙ্গ হিসেবে ফিটনেসকে অন্তর্ভুক্ত করে আচার-আচরণগত পরিবর্তন নিয়ে আসা।
ফিট অভিযানের সূচনার পর থেকে গত এক বছরে এই অভিযানের আওতায় একাধিক কর্মসূচির আয়োজন করা হয়েছে। এই কর্মসূচিগুলিতে সমাজের সমস্ত শ্রেণীর বহু মানুষ স্বতঃস্ফূর্তভাবে অংশগ্রহণ করেছেন। ফিট ইন্ডিয়া ফ্রিডম রান, প্লগ রান, সাইক্লোথন, ফিট ইন্ডিয়া উইক, ফিট ইন্ডিয়া স্কুল সার্টিফিকেট ও অন্যান্য কর্মসূচিগুলিতে ৩ কোটি ৫০ লক্ষেরও বেশি মানুষের সক্রিয় অংশগ্রহণের মাধ্যমে এই অভিযান প্রকৃত অর্থেই জন-অভিযানের রূপ নিয়েছে।
ফিট ইন্ডিয়া ডায়লগ বা মতবিনিময় অনুষ্ঠানে দেশের বিভিন্ন স্থান থেকে ফিটনেসের ব্যাপারে অত্যুৎসাহী মানুষ অংশগ্রহণ করবেন। এর ফলে, নাগরিকরাই যে এই অভিযানের মূল কেন্দ্রবিন্দু তা আরও একবার সুদৃঢ় হবে। এমনকি, অভিযানের সাফল্যও সাধারণ মানুষেরই প্রাপ্য।
ফিট ইন্ডিয়া মতবিনিময় অনুষ্ঠানে যে কোনও ব্যক্তি আগামী ২৪ তারিখ সকাল ১১-৩০ মিনিট থেকে নিম্নলিখিত লিঙ্কে ক্লিক করে অংশ নিতে পারবেন :
https://pmindiawebcast.nic.in
(CG/BD/DM
স্বাস্থ্যওপরিবারকল্যাণমন্ত্রক
দেশে ২৬ লক্ষের বেশি সংক্রমিত সুস্থ হয়ে উঠেছেন
সংক্রমিতদের সুস্থ হয়ে ওঠার হার বৃদ্ধির সঙ্গে মৃত্যুর হার হ্রাস পাচ্ছে
নয়াদিল্লি, ২৯ আগস্ট, ২০২০
কোভিড-১৯ মহামারীর বিষয়ে দেশ জুড়ে প্রয়োজনীয় ব্যবস্থাপনায় সংক্রমিতদের সুস্থ হয়ে ওঠার হার বাড়ছে। যাঁদের সংক্রমণের মাত্রা বেশি, তাঁদের হাসপাতালে এবং যাঁদের সংক্রমণের মাত্রা মাঝারি অথবা কম তাঁদের বাড়িতে হোম আইসোলেশনে চিকিৎসা হচ্ছে। জাতীয় সাধারণ চিকিৎসা পদ্ধতির নিয়ম অনুসারে, এঁদের সকলের চিকিৎসার ব্যবস্থা করার ফলে বেশি সংখ্যায় রোগী কোভিড মুক্ত হচ্ছেন।
শেষ পাওয়া তথ্য অনুযায়ী, দেশে ২,৬৪৮,৯৯৮ জন সংক্রমিত আরোগ্য লাভ করেছেন। প্রচুর পরিমাণে নমুনা পরীক্ষা, সংক্রমিতদের সংস্পর্শে যাঁরা এসেছেন, তাঁদের সর্বাঙ্গীণভাবে চিহ্নিত করা এবং সকলের যথাযথ চিকিৎসা ব্যবস্থাপনার ফলে সুস্থ হয়ে ওঠার পরিমাণ বৃদ্ধি পাচ্ছে।
গত ২৪ ঘন্টায় ৬৫,০৫০ জন কোভিড মুক্ত হয়েছেন। যেসব রাজ্যে সংক্রমিতদের মৃত্যুর হার বেশি, কেন্দ্র সেইসব রাজ্যগুলির সঙ্গে নিয়মিত যোগাযোগ রেখে চলেছে। আইসিইউ-তে দক্ষ চিকিৎসকের ব্যবস্থা করা ছাড়াও, নতুন দিল্লির এইমস-এর চিকিৎসকরা প্রতি মঙ্গল এবং শুক্রবার টেলিফোনের মাধ্যমে বিভিন্ন রাজ্য ও কেন্দ্রশাসিত অঞ্চলের চিকিৎসকদের নানা পরামর্শ দিয়ে থাকেন। উন্নত অ্যাম্বুলেন্স পরিষেবার ফলে রোগীদের দ্রুত হাসপাতালে নিয়ে আসা সম্ভব হয়েছে। এর সঙ্গে অক্সিজেন, স্টেরয়েড ওষুধ সহ অন্যান্য চিকিৎসার উপকরণের ব্যবস্থা করা হচ্ছে। ফলে, দেশে আরোগ্য লাভের হার ৭৬.৪৭ শতাংশে পৌঁছেছে। সারা বিশ্বের নিরিখে ভারতে সংক্রমিতদের মৃত্যুর হার কম – ১.৮১ শতাংশ। বর্তমানে ৭,৫২,৪২৪ জন সংক্রমিত চিকিৎসাধীন, অর্থাৎ ২১.৭২ শতাংশ সংক্রমিত এখন চিকিৎসকদের পরামর্শে রয়েছেন। সর্বশেষ হিসেবে চিকিৎসাধীন সংক্রমিতদের থেকে প্রায় ১৯ লক্ষ জন বেশি সুস্থ হয়ে উঠেছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন অথবা ট্যুইটার হ্যান্ডেল @MoHFW_INDIA-এর সাহায্য নিতে পারেন।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
CG/CB/DM
(Visitor Counter : 146
পেট্রোলিয়ামওপ্রাকৃতিকগ্যাসমন্ত্রক
রান্নার গ্যাসের পোর্টেবিলিটির সুযোগ
নয়াদিল্লি, ২৪ জুন, ২০১৯
দেশ জুড়ে ২০১৩ সাল থেকে রান্নার গ্যাসের সংযোগের পোর্টেবিলিটির সুযোগ চালু হয়েছে। পরবর্তীতে একই তেল কোম্পানির একই বাজারে অনলাইন প্রক্রিয়ায় সংযোগ পরিবর্তনের সুযোগ দেওয়া হয়েছে। এই প্রক্রিয়ায় উপভোক্তা তাঁর ডিস্ট্রিবিউটারের কাছে না গিয়েই অনলাইনের মাধ্যমে অন্য যে কোন ডিস্ট্রিবিউটার বাছাই করতে পারবেন। নতুন ডিস্ট্রিবিউটারউপভোক্তাকে ট্রান্সফার সাবস্ক্রিপশন ভাউচার  দেবেন। এর ফলে, উপভোক্তার পুরনো এবং নতুন, দুই ডিস্ট্রিবিউটারের কাছেই যাওয়ার প্রয়োজন থাকছে না। এই পরিবর্তনের প্রতিটি পর্যায়ে উপভোক্তাকে প্রয়োজনীয় তথ্য ই-মেল মারফৎ দেওয়া হয়। পুরনো এবং নতুন ডিস্ট্রিবিউটারকে উপভোক্তার এই সিদ্ধান্ত আগাম জানিয়ে দেওয়া হবে। তবে, উপভোক্তাকে রান্নার গ্যাসের সরঞ্জাম এবং সিকিউরিটি ডিপোজিটের জন্য পুরনো ডিস্ট্রিবিউটারের কাছে যেতে হবে।
তেল কোম্পানিগুলি থেকে প্রাপ্ত তথ্য অনুযায়ী, ১৮ই জুন পর্যন্ত ৪ লক্ষেরও বেশি উপভোক্তা অনলাইনের মাধ্যমে পোর্টেবিলিটির এই সুযোগ নিয়েছেন। এ সংক্রান্ত কোন অভিযোগ দায়ের করা হলে তা তৎক্ষণাৎ নিষ্পত্তি করা হচ্ছে।
লোকসভায় আজ কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান এক প্রশ্নের লিখিত জবাবে এই তথ্য জানিয়েছেন।
CG/CB/DM
(Visitor Counter : 65